Wobsah

# Ličbu z načolnymi nulemi zapodać

Su rozdźělne metody, z kotrymiž móžeće cyłe ličby zapodać, kotrež so z nulu započinaja:

- Zapodajće ličbu jako tekst. Najlóša móžnosć je zapodawanje ličby, kotraž so z apostrofom započina (na přikład '0987). Apostrof so w celi njezjewi, a ličba so jako tekst formatěruje. Dokelž je w tekstowym formaće, njemóžeće z tutej ličbu ličić.

- Formatěrujće celu z ličbnym formatom kaž \0000. Tutón format da so w polu Formatowy kod w rajtarku Format – Cele… – Ličby připokazać a definuje celowe zwobraznjenje jako „přeco najprjedy nulu stajić a potom cyłu ličbu, kotraž ma znajmjeńša tři městna a je wotlěwa z nulemi wupjelnjena, jeli su mjenje hač tři městna“.

Jeli chceće numeriski format na špalty z ličbami w tekstowym formaće (na přikład „000123“do „123“) přetworić, čińće tole:

1. Wubjerće špaltu, w kotrejž su ličby w tekstowym formaće. Stajće celowy format w tej špalće na „Ličba“.

2. Wubjerće Wobdźěłać – Pytać a wuměnić…

3. Zapodajće ^[0-9] do pola Pytać

4. Zapodajće w polu Wuměnić &

5. Markěrujće Regularne wurazy

6. Markěrujće Jenož aktualny wuběr

7. Klikńće na Wšě wuměnić

Podobne temy

Ličby jako tekst formatěrować

Ličby z decimalnymi městnami formatěrować

Prošu podpěrajće nas!