Wobsah

# Zwjazbowe kajkosće

Jeli na zwjazowak mjez dwěmaj zwjazanymaj polomaj we wotprašowanskim naćisku dwójce klikaće, abo jeli Zasadźić – Nowa relacija wuběraće, so dialog Zwjazbowe kajkosće jewi. Tute kajkosće so we wšěch wotprašowanjach wužiwaja, kotrež so w přichodźe wutworjeja.

Přistup k tutomu přikazej …

Wočińće wotprašowanski naćisk a wubjerće Zasadźić – Nowa relacija abo klikńće dwójce na zwjazowacu liniju mjez dwěmaj tabelomaj.

## Wobdźělene tabele

Podawa dwě rozdźělnej tabeli, kotrejž chceće zwjazać.

## Wobdźělene pola

Podawa dwě datowej poli, kotrejž so přez relaciju zwjazujetej.

## Nastajenja

### Typ

Podawa zwjazbowy typ wubraneje zwjazby. Někotre datowe banki jenož dźělne mnóstwo rozdźělnych móžnych typow podpěruja.

### Nutřkowna zwjazba

W nutřkownej zwjazbje tabela wuslědkow jenož te datowe sadźby wobsahuje, za kotrež wobsah zwjazanych polow je samsny. W LibreOfficeDev SQL tutón zwjazanski typ so přez wotpowědnu klawslu WHERE wutwori.

### Lěwa zwjazba

W lěwej zwjazbje tabela wuslědkow wšě datowe sadźby wotprašanych polow z lěweje tabele a jenož te datowe sadźby wotprašanych polow z praweje tabele, za kotrež wobsah zwjazanych polow je samsny, wobsahuje. W LibreOfficeDev SQL tutón typ zwjazby přikazej LEFT OUTER JOIN wotpowěduje.

### Prawa zwjazba

W prawej zwjazbje tabela wuslědkow wšě datowe sadźby wotprašanych polow z praweje tabele a jenož te datowe sadźby wotprašanych polow z lěweje tabele, za kotrež wobsah zwjazanych polow je samsny, wobsahuje. W LibreOfficeDev SQL tutón typ zwjazby přikazej RIGHT OUTER JOIN wotpowěduje.

### Dospołna zwjazba

W dospołnej zwjazbje tabela wuslědkow wšě datowe sadźby wotprašanych polow z lěweje a praweje tabele wobsahuje. W SQL LibreOfficeDev tutón typ zwjazby přikazej FULL OUTER JOIN wotpowěduje.

### Přirodna zwjazba

W přirodnej zwjazbje so klučowe słowo NATURAL do SQL-přikaza zasadźuje, kotraž relaciju definuje. Relacija wšě špalty zwjazuje, kotrež samsne špaltowe mjeno we woběmaj tabelomaj maja. Nastata zwjazana tabela jenož jednu špaltu za kóždy por špaltow z jenakim mjenom wobsahuje.

Prošu podpěrajće nas!